Pejabat Mufti Wilayah Persekutuan

Pejabat Mufti Wilayah Persekutuan merupakan sebuah agensi di bawah Jabatan Perdana Menteri Malaysia bagi portfolio Hal Ehwal Agama. Pengurusan pentadbiran agama Islam bagi Wilayah Persekutuan diletakkan di bawah Persekutuan kerana Ketua Agama bagi Wilayah Persekutuan ialah Yang di-Pertuan Agong Malaysia.

 Latar belakang 
Sebelum tahun 1998, pejabat ini merupakan salah satu bahagian di Jabatan Agama Islam Wilayah Persekutuan (JAWI). Pada waktu itu, Mufti Wilayah Persekutuan sebagai ketua kepada bahagian yang dikenali sebagai “Bahagian Istinbat”.

Pada 1 Oktober 1998, bahagian tersebut telah diasingkan daripada struktur JAWI berikutan penyusunan semula struktur Jabatan Perkhidmatan Awam, Bahagian Pembangunan Operasi. Pada peringkat awal operasinya, pejabat ini hanya terdiri daripada 6 orang anggota sahaja.

Mulai tahun 2000, semua urusan pentadbiran dan kewangan pejabat diuruskan sepenuhnya oleh pejabat ini dengan mendapat waran peruntukan mengurus daripada Jabatan Perdana Menteri. Pada 3 Mac 2004, Pejabat Mufti Wilayah Persekutuan cawangan Labuan telah ditubuhkan. Pejabat Mufti cawangan Labuan beroperasi di Bangunan Ujana Kewangan Wilayah Persekutuan Labuan.

 Senarai mufti 
Berikut merupakan senarai Mufti Wilayah Persekutuan.
No.NamaMula KhidmatTamat Khidmat1Tan Sri Dato' Sheikh Abdul Mohsein bin Haji Salleh1 Februari 19717 Februari 19842Datuk Dr. Sheikh Othman bin Haji Ibrahim2 September 198615 Julai 19913Tan Sri Dato' Haji Abdul Kader bin Talip15 Julai 199116 Januari 19974Datuk Haji Md Hashim bin Haji Yahya1 Mac 199715 Januari 20035Datuk Dr. Mohammad Yusoff bin Hussain31 Januari 200315 Januari 20066Datuk Haji Wan Zahidi bin Wan Teh21 Mac 200620 Mac 20147Datuk Dr. Haji Zulkifli bin Mohamad Al-Bakri20 Jun 20149 Mac 20208Datuk Dr. Luqman bin Haji Abdullah15 Mei 202015 Mei 20259Ustaz Ahmad Fauwaz bin Fadzil23 Mei 2025kini

 Rujukan 

 Pautan luar 

 Laman sesawang rasmi Pejabat Mufti Wilayah Persekutuan
 Pejabat Mufti Wilayah Persekutuan di Facebook
 Pejabat Mufti Wilayah Persekutuan di Twitter
 Pejabat Mufti Wilayah Persekutuan di Instagram
 Pejabat Mufti Wilayah Persekutuan di Youtube

Kategori:Jabatan Perdana Menteri Malaysia
Kategori:Pertubuhan Islam di Malaysia